**Formannafundur HSV 16. nóvember 2010**

**Frístundamiðstöðinni kl 18:00**

Á fundinn voru mætt:

 Sigurður Hreinsson formaður Blakfélagsins Skellur

Guðmundur Valdimarsson formaður Skotíþróttafélag Ísafjarðarbæjar

Hjalti Karlsson formaður Skíðafélags Ísafjarðar

Svavar Guðmundsson formaður BÍ88

Hermann Níelsson formaður Harðar

Þuríður Katrín Vilmundardóttir formaður Sundfélagsins Vestra

Sigmundur Þórðarson formaður Höfrungs

Björn Gunnarsson formaður Grettis

Shiran Þórisson formaður KFÍ

Tryggvi Sigtryggson formaður GÍ

Jón Páll Hreinsson formaður HSV

Kristján Þór Kristjánsson framkvæmdarstjóri HSV

Jón Páll býður fólk velkomið og kynnir dagskrá fundarins.

1. **Samstarfssamningur Ísafjarðarbæjar**

Jón Páll fer yfir nýjustu drög að samstarfssamningi við Ísafjarðarbæjar. Fer yfir þær breytingar sem hafa orðið miðað við eldri samning. Farið var yfir hvern þátt fyrir sig og hver þáttur ræddur sérstaklega. Farið yfir mikilvægi að íþróttafélög settu sér virka forvarnarstefnu sem unnið væri eftir. Einnig farið yfir eineltisáætlun innan HSV og umræður um siðareglur innan hreyfingarinnar.

Íþróttaskóli HSV var ræddur sérstaklega. Jón Páll fór yfir hugmyndir að íþróttaskólanum, tilgang og forsendur fyrir hugmyndinni. Jón talaði um að mesta hættan við að skólinn virki ekki er að samstaða íþróttafélaganna sé ekki til staðar.

Hermann nefnir að hugmyndin hafi verið til í 10 ár og þetta sé rétta leiðin. Miklar umræður sköpuðust varðandi skólann, stundaskrá, kostnað og skipulag. Hjalti talar um sérstöðu skíða og hvort ræddar hafa verið einhverjar lausnir í þeim málum. Sigmundur bendir á að passa verður upp á fjölbreytni í öllum byggðakjörnum. Ánægja er með hugmyndina og vonast er til þess að hún nái fram að ganga. Verkefnið verður svo kynnt öllum formönnum þegar búið er að klára allt skipulag og kostnaðaráætlun.

Formannafundur leggur áherslu á að Ísafjarðarbær lækka ekki styrki til íþróttahreyfingarinnar á svona víðsjárverðum tímum.

1. **Verkefnasamningur Ísafjarðarbæjar**

Formaður HSV fór yfir samninginn og þá breytingu sem orðið hafi á honum. Eitt verkefni hefur bæst við og með því kemur einnig aukning á greiðslum vegna samningsins þannig að greiðslur á eldri verkefni skerðast ekki vegna þess.

1. **Búninganefnd**

Formaður HSV skýrði frá vinnu búninganefndar HSV og hvernig staðan á verkefninu sé. Umræður sköpuðust um málið og allir sammála um áframhaldandi starf nefndarinnar.

1. **Formannahandbók**

Formaður kynnti verkefnið, og tilgang handbókarinnar.

1. **Tippleikur**

Ákveðið að HSV stofni nefnd um undirbúning að tippleik og aðildarfélög HSV munu svo koma að því að vinna við leikinn á helgum.

1. **Vallarhús þarfagreining**

 Formaður HSV fór fyrir ástæðu þess að hvers vegna farið var yfir þarfagreiningu og hvernig hún var unnin. Formaðurinn gerði grein fyrir þeirri afstöðu stjórnar HSV að hluti af húsinu væri nýtt fyrir öll aðildarfélög HSV með t.d. þrekæfingarsal. Farið var fyrir að vinna vegna vallarhúss væri í einhverri biðstöðu núna vegna mögulegrar stúkubyggingar við Torfnesvöll.

1. **Stúkubygging**

Formaður HSV kynnti aðkomu HSV að stúkubyggingu og hver staða á því verkefni er. Lýsir nýjustu hugmyndum af 594 sæta stúku með möguleika á fjölþættri starfsemi undir stúkunni.

1. **Kynning á frístundamiðstöð**

Formaður og framkvæmdarstjóri HSV kynntu frístundamiðstöðina og þann mögleika sem íþróttafélögin geti notað húsnæðið og þá aðstöðu sem þar er.

1. **Önnur mál**

Engin önnur mál voru tekinn fyrir á fundinum.

Fundi slitið kl 19:45.

Fundinn ritaði Kristján Þór Kristjánsson